ŉ Nuwe avontuur- en reistydskrif… in Afrikaans!Die ekonomiese situasie en nadraai van die Covid-19-pandemie het tot gevolg gehad dat sekere mediamaatskappye van hul publikasies moes staak. Gelukkig vir Afrikaanssprekendes is daar mense soos Anton en Mary Willemse, ŉ man-en-vrou-span en hul hoof van redaksie – Justin Jacobs. Hulle het reeds die land wyd en syd begin plat toer om pragtige foto’s en stories aan hul lesers te bring. Die eerste uitgawe van Avontuur Afrika pronk reeds op die rakke met ŉ oranje Ford Ranger Wildtrak op – amper dieselfde kleur as die Kalahari se Rooiduinroete waarop hulle hulself bevind. Die tydskrif is reeds beskikbaar by die meeste handelaars landwyd soos Checkers, Pick n Pay, Spar en verskeie boekwinkels teen R49. Om in te teken vir ŉ 25%-afslag, klik hier.